als_Latn dik_Latn tur_Latn
Kanë nisur punimet për realizimin e njërit ndër projektet më të mëdha në qytetin e Rahovecit, projekt ky i cili ka të bëjë me “Aplikimin e masave të energjisë efiçiente të ndriçimit publik në qytetin e Rahovecit”, projekti do të realizohet në bashkëfinancim në mes Komunës së Rahovecit dhe MAPL-së.
Fehmi Hoxha, drejtor i Drejtorisë për Urbanizëm, Planifikim dhe Mbrojtje të Mjedisit, ka thënë se projekti për “Aplikimin e masave të energjisë efiçiente të ndriçimit publik në qytetin e Rahovecit”, është njëri ndër projektet më të mira dhe më moderne që është planifikuar të realizohet në qytet.
Punimet në realizimin e këtij projekti, kanë nisur nga semaforët në rrugën” Selajdin Mullabazi-Mici”, kompania kontraktuese do të punoj ashtu siç edhe ne kërkojmë, të hap kanalin pjesë, pjesë dhe të fut pajisjet e nevojshme dhe më pas të rregulloj trotuarin, në mënyrë që mos të paraqiten probleme në lëvizjen e qytetarëve nëpër trotuare.
Në kuadër të projektit, rrugët të cilat do të bëhen me ndriçim publik janë: “ Mizair Isma”, “Avdulla Bugari”, “Xhelal Hajda”, “Sheh Mihedini”, “Jahja Danuza” dhe rruga “Shkelzen Krasniqi”.
als_Latn als_Latn als_Latn als_Latn